CELEX: 32010R0018
Language: mt
Date: 2010-01-08 00:00:00
Title: Regolament tal-Kummissjoni(UE) Nru 18/2010 tat- 8 ta’ Jannar 2010 li jemenda r-Regolament (KE) Nru 300/2008 tal-Parlament Ewropew u tal-Kunsill f’dak li għandu x’jaqsam ma’ speċifikazzjonijiet għall-programmi nazzjonali ta’ kontroll tal-kwalità fil-qasam tas-sigurtà tal-avjazzjoni ċivili

12.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 7/3
            
         REGOLAMENT TAL-KUMMISSJONI(UE) Nru 18/2010
   tat-8 ta’ Jannar 2010
   li jemenda r-Regolament (KE) Nru 300/2008 tal-Parlament Ewropew u tal-Kunsill f’dak li għandu x’jaqsam ma’ speċifikazzjonijiet għall-programmi nazzjonali ta’ kontroll tal-kwalità fil-qasam tas-sigurtà tal-avjazzjoni ċivili
   IL-KUMMISSJONI EWROPEA,
   Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u partikolarment l-Artikolu 11(2) tiegħu,
   Billi:
   
               (1)
            
            
               L-iżvilupp u l-implimentazzjoni ta’ programm nazzjonali ta’ kontroll tal-kwalità minn kull Stat Membru huwa essenzjali sabiex tiġi żgurata l-effikaċja tal-programm nazzjonali ta’ kontroll tal-kwalità tas-sigurtà tal-avjazzjoni ċivili ta’ kull Stat skont l-Artikolu 11(1) tar-Regolament (KE) Nru 300/2008.
            
         
               (2)
            
            
               L-ispeċifikazzjonijiet għall-programmi nazzjonali ta’ kontroll tal-kwalità li se jiġu implimentati mill-Istati Membri għandhom jiżguraw strateġija armonizzata f’dan ir-rigward.
            
         
               (3)
            
            
               Sabiex ikunu effikaċi, l-attivitajiet ta’ monitoraġġ tal-konformità taħt ir-responsabbiltà tal-awtorità xierqa għandhom jitwettqu regolarment. Ma għandhomx jiġu ristretti għas-suġġett, l-istadju jew il-mument li fih ikunu twettqu. Għandhom jieħdu l-aktar forom adattati sabiex jiżguraw l-effikaċja tagħhom.
            
         
               (4)
            
            
               Għandha tingħata prijorità lill-iżvilupp ta’ metodoloġija komuni għal attivitajiet ta’ monitoraġġ tal-konformità.
            
         
               (5)
            
            
               Jeħtieġ li jiġi żviluppat mod armonizzat ta’ rappurtar dwar il-miżuri meħuda biex jiġu sodisfatti l-obbligi skont dan ir-Regolament u dwar is-sitwazzjoni tas-sigurtà tal-avjazzjoni fit-territorji tal-Istati Membri.
            
         
               (6)
            
            
               Il-programmi nazzjonali ta’ kontroll tal-kwalità għandhom jibbażaw fuq l-aħjar prattiki. Dawn l-aħjar prattiki għandhom jinqasmu mal-Kummissjoni u jiġu kkomunikati lill-Istati Membri kollha.
            
         
               (7)
            
            
               Ir-Regolament (KE) Nru 300/2008 għalhekk għandu jiġi emendat skont dan.
            
         
               (8)
            
            
               Il-miżuri provduti f’dan ir-Regolament huma konformi mal-opinjoni tal-Kumitat għas-Sigurtà tal-Avjazzjoni Ċivili,
            
         ADDOTTAT DAN IR-REGOLAMENT:
   Artikolu 1
   Emendi għar-Regolament (KE) Nru 300/2008
   Ir-Regolament (KE) Nru 300/2008 għandu jiġi emendat kif ġej:
   
               (1)
            
            
               It-titlu “Anness” għandu jinbidel b’ “Anness I”,
            
         
               (2)
            
            
               It-test stipulat fl-Anness għal dan ir-Regolament huwa miżjud bħala l-Anness II.
            
         Artikolu 2
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mid-data speċifikata fir-regoli tal-implimentazzjoni adottati skont il-proċedura msemmija fl-Artikolu 4(3) tar-Regolament (KE) Nru 300/2008, iżda mhux aktar tard mid-29 ta’ April 2010.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ Jannar 2010.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 97, 9.4.2008, p. 72.
   
      ANNESS
      “
            ANNESS II
            
               Speċifikazzjonijiet komuni għall-programm nazzjonali ta’ kontroll tal-kwalità li għandu jiġu implimentat minn kull Stat Membru fil-qasam tas-sigurtà tal-avjazzjoni ċivili
            
            1.   DEFINIZZJONIJIET
            
                     
                        1.1.
                     
                     
                        Għall-għanijiet ta’ dan l-Anness, għandhom japplikaw id-definizzjonijiet li ġejjin:
                        
                                    (1)
                                 
                                 
                                    ‘volum annwali tat-traffiku’ tfisser l-għadd totali ta’ passiġġieri li jaslu, jitilqu u li jkunu fi tranżitu (jingħaddu darba)
                                 
                              
                                    (2)
                                 
                                 
                                    ‘awtorità xierqa’ tfisser l-awtorità nazzjonali nnominata minn Stat Membru skont l-Artikolu 9 biex tkun responsabbli mill-koordinazzjoni u l-monitoraġġ tal-implimentazzjoni tal-programm nazzjonali tas-sigurtà tal-avjazzjoni ċivili.
                                 
                              
                                    (3)
                                 
                                 
                                    ‘awditur’ tfisser kwalunkwe persuna li jwettaq attivitajiet nazzjonali ta’ monitoraġġ tal-konformità f’isem l-awtorità xierqa;
                                 
                              
                                    (4)
                                 
                                 
                                    ‘ċertifikazzjoni’ tfisser l-evalwazzjoni u l-konferma formali mill-awtorità xierqa jew f’isimha li persuna jkollha l-kompetenzi meħtieġa biex twettaq il-funzjonijiet ta’ awditur f’livell aċċettabli kif iddefinit mill-awtorità xierqa;
                                 
                              
                                    (5)
                                 
                                 
                                    ‘attivitajiet ta’ monitoraġġ tal-konformità’ tfisser kwalunkwe proċedura jew proċess użat(a) fil-valutazzjoni tal-implimentazzjoni ta’ dan ir-Regolament u tal-programm nazzjonali tas-sigurtà tal-avjazzjoni;
                                 
                              
                                    (6)
                                 
                                 
                                    ‘nuqqas’ tfisser nuqqas ta’ konformità mar-rekwiżiti tas-sigurtà tal-avjazzjoni;
                                 
                              
                                    (7)
                                 
                                 
                                    ‘spezzjoni’ tfisser eżami tal-implimentazzjoni tal-miżuri u l-proċeduri tas-sigurtà sabiex jiġi ddeterminat jekk humiex qed jitwettqu b’mod effikaċi u fl-istandard meħtieġ u biex jiġi identifikat kwalunkwe nuqqas;
                                 
                              
                                    (8)
                                 
                                 
                                    ‘intervista’ tfisser kontroll orali minn awditur biex jiġi stabbilit jekk humiex jiġu implimentati miżuri jew proċeduri speċifiċi ta’ sigurtà;
                                 
                              
                                    (9)
                                 
                                 
                                    ‘osservazzjoni’ tfisser kontroll viżiv minn awditur li qed tiġi implimetata miżura jew proċedura ta’ sigurtà;
                                 
                              
                                    (10)
                                 
                                 
                                    ‘kampjun rappreżentattiv’ tfisser għażla li tkun saret fost l-għażliet possibli għall-monitoraġġ li jkollha għadd u firxa biżżejjed sabiex tipprovdi bażi għall-konklużjonijiet ġenerali dwar l-istandards tal-implimentazzjoni;
                                 
                              
                                    (11)
                                 
                                 
                                    ‘verifika tas-sigurtà’ tfisser eżami bir-reqqa tal-miżuri u l-proċeduri ta’ sigurtà sabiex jiġi ddeterminat jekk humiex jiġu implimentati bis-sħiħ u fuq bażi kontinwa;
                                 
                              
                                    (12)
                                 
                                 
                                    “test” tfisser prova tal-miżuri tas-sigurtà tal-avjazzjoni, meta l-awtorità xierqa tissimula l-intenzjoni li twettaq azzjoni ta’ interferenza illegali bl-iskop li tiġi eżaminata l-effikaċja tal-implimentazzjoni tal-miżuri ta’ sigurtà eżistenti;
                                 
                              
                                    (13)
                                 
                                 
                                    ‘verifika’ tfisser azzjoni meħuda minn awditur biex jiġi stabbilit jekk miżura speċifika ta’ sigurtà hijiex attwalment fis-seħħ;
                                 
                              
                                    (14)
                                 
                                 
                                    ‘vulnerabbiltà’ tfisser kwalunkwe dgħufija fil-miżuri u l-proċeduri implimentati li tista’ tiġi sfruttata biex jitwettaq att ta’ interferenza illegali.
                                 
                              
                  2.   SETGĦAT TAL-AWTORITÀ XIERQA
            
                     
                        2.1.
                     
                     
                        L-Istati Membri għandhom jipprovdu lill-awtorità xierqa bis-setgħat neċessarji għall-monitoraġġ u l-infurzar tar-rekwiżiti kollha ta’ dan ir-Regolament u l-atti implimentattivi tiegħu, inkluża s-setgħa li timponi penali skont l-Artikolu 21.
                     
                  
                     
                        2.2.
                     
                     
                        L-awtorità xierqa għandha twettaq attivitajiet ta’ monitoraġġ ta’ konformità u għandha jkollha s-setgħat neċessarji biex tesiġi li jissewwa nuqqas identifikat f’perjodu ta’ żmien stabbilit.
                     
                  
                     
                        2.3.
                     
                     
                        Għandha tiġi stabbilita strateġija gradwali u proporzjonata rigward l-attivitajiet ta’ korrezzjoni ta’ nuqqas u l-miżuri ta’ infurzar. Din l-istrateġija għandha tikkonsisti minn passi progressivi li għandhom jiġu segwiti sakemm tinkiseb il-korrezzjoni, fosthom:
                        
                                    (a)
                                 
                                 
                                    parir(i) u rakkomandazzjonijiet;
                                 
                              
                                    (b)
                                 
                                 
                                    twissija formali;
                                 
                              
                                    (c)
                                 
                                 
                                    avviż ta’ infurzar;
                                 
                              
                                    (d)
                                 
                                 
                                    sanzjonijiet amministrattivi u proċedimenti legali.
                                 
                              L-awtorità xierqa tista’ tneħħi wieħed jew aktar minn dawn il-passi, speċjalment jekk in-nuqqas ikun serju u rikorrenti.
                     
                  3.   OBJETTIVI U KONTENUT TAL-PROGRAMM NAZZJONALI TA’ KONTROLL TAL- KWALITÀ
            
                     
                        3.1.
                     
                     
                        L-objettivi tal-programm nazzjonali ta’ kontroll tal-kwalità huma li jivverifikaw li l-miżuri tas-sigurtà tal-avjazzjoni huma implimentati b’mod effettiv u kif suppost u li jiddeterminaw il-livell ta’ konformità mad-dispożizzjonijiet ta’ dan ir-Regolament u l-programm nazzjonali ta’ sigurtà tal-avjazzjoni ċivili, permezz ta’ attivitajiet ta’ monitoraġġ ta’ konformità.
                     
                  
                     
                        3.2.
                     
                     
                        Il-programm nazzjonali ta’ kontroll tal-kwalità għandu jinkludi l-elementi li ġejjin:
                        
                                    (a)
                                 
                                 
                                    struttura, responsabbiltajiet u riżorsi tal-organizzazzjoni;
                                 
                              
                                    (b)
                                 
                                 
                                    deskrizzjonijiet tal-impjiegi, u kwalifiki neċessarja għall-awdituri;
                                 
                              
                                    (c)
                                 
                                 
                                    attivitajiet ta’ monitoraġġ ta’ konformità, li jinkludu l-ambitu tal-verifiki ta’ sigurtà, spezzjonijiet, testijiet u, wara ksur fis-sigurtà attwali jew potenzjali, investigazzjonijiet, frekwenza tal-verifiki tas-sigurtà u ta’ spezzjonijiet u wkoll klassifikazzjoni ta’ konformità;
                                 
                              
                                    (d)
                                 
                                 
                                    stħarriġ, meta jkun hemm raġuni biex issir valutazzjoni mill-ġdid tal-ħtiġijiet ta’ sigurtà;
                                 
                              
                                    (e)
                                 
                                 
                                    attivitajiet ta’ korrezzjoni tan-nuqqasijiet li jipprovdu d-dettalji li jikkonċernaw ir-rappurtar ta’ nuqqasijiet, segwitu u korrezzjoni sabiex tiġi żgurata l-konformità mar-rekwiżiti tas-sigurtà tal-avjazzjoni;
                                 
                              
                                    (f)
                                 
                                 
                                    miżuri ta’ infurzar u, fejn xieraq, penali, kif speċifikat fil-punti 2.1 u 2.3 ta’ dan l-Anness;
                                 
                              
                                    (g)
                                 
                                 
                                    rappurtar ta’ attivitajiet imwettqa ta’ monitoraġġ tal-konformità fosthom, fejn xieraq, l-iskambju ta’ tagħrif bejn il-korpi nazzjonali dwar il-livelli tal-konformità;
                                 
                              
                                    (h)
                                 
                                 
                                    proċess ta’ monitoraġġ tal-ajruport, l-operatur u l-miżuri interni tal-entità għall-kontroll tal-kwalità;
                                 
                              
                                    (i)
                                 
                                 
                                    proċess li jirreġistra u janaliżża r-riżultati tal-programm nazzjonali ta’ kontroll tal-kwalità biex jiġu identifikati x-xejriet u jitmexxa l-iżvilupp tal-politika fil-ġejjieni.
                                 
                              
                  4.   MONITORAĠĠ TAL-KONFORMITÀ
            
                     
                        4.1.
                     
                     
                        L-ajruporti, l-operaturi u l-entitajiet l-oħra kollha b’responsabbiltajiet għas-sigurtà tal-avjazzjoni għandhom jiġu mmonitorjati regolarment biex jiġi żgurat li n-nuqqasijiet jiġu osservati u korreġuti fil-pront.
                     
                  
                     
                        4.2.
                     
                     
                        Il-monitoraġġ għandu jitwettaq skont il-programm nazzjonali ta’ kontroll tal-kwalità, u għandu jqis il-livell tat-theddida, it-tip u n-natura tal-operazzjonijiet, l-istandard tal-implimentazzjoni, ir-riżultati tal-kontroll intern tal-kwalità tal-ajruporti, l-operaturi u l-entitajiet u fatturi u valutazzjonijiet oħra li jaffetwaw il-frekwenza tal-monitoraġġ.
                     
                  
                     
                        4.3.
                     
                     
                        Il-monitoraġġ għandu jinkludi l-implimentazzjoni u l-effikaċja tal-miżuri interni ta’ kontroll tal-kwalità tal-ajruporti, l-operaturi u entitajiet oħra.
                     
                  
                     
                        4.4.
                     
                     
                        Il-monitoraġġ f’kull ajruport individwali għandu jkun magħmul minn taħlita xierqa ta’ attivitajiet ta’ monitoraġġ ta’ konformità u jipprovdi stampa komprensiva tal-implimentazzjoni tal-miżuri ta’ sigurtà fil-qasam.
                     
                  
                     
                        4.5.
                     
                     
                        Il-ġestjoni, it-tfassil tal-prijoritajiet u l-organizzazzjoni tal-programm ta’ kontroll tal-kwalità għandhom jitwettqu indipendentement mill-implimentazzjoni operattiva tal-miżuri li ttieħdu skont il-programm nazzjonali għas-sigurtà tal-avjazzjoni ċivili.
                     
                  
                     
                        4.6.
                     
                     
                        L-attivitajiet ta’ monitoraġġ ta’ konformità għandhom jinkludu verifiki ta’ sigurtà, spezzjonijiet u testijiet.
                     
                  5.   METODOLOĠIJA
            
                     
                        5.1.
                     
                     
                        Il-metodoloġija biex jitwettqu attivitajiet ta’ monitoraġġ għandha tikkonforma ma’ strateġija standardizzata, li tinkludi t-tqassim tal-kompiti, l-ippjanar, il-preparazzjoni, l-attivita’ fil-post, il-klassifikazzjoni tas-sejbiet, it-tlestija tar-rapport u l-proċess ta’ korrezzjoni.
                     
                  
                     
                        5.2.
                     
                     
                        L-attivitajiet ta’ monitoraġġ ta’ konformità għandhom isiru abbażi ta’ ġbir sistematiku ta’ tagħrif permezz ta’ osservazzjonijiet, intervisti, eżami ta’ dokumenti u verifiki.
                     
                  
                     
                        5.3.
                     
                     
                        Il-monitoraġġ ta’ konformità għandu jinkludi kemm l-attivitajiet innotifikati kif ukoll dawk li ma kienux innotifikati.
                     
                  6.   VERIFIKI TA’ SIGURTÀ
            
                     
                        6.1.
                     
                     
                        Verifika ta’ sigurtà għandha tkopri:
                        
                                    (a)
                                 
                                 
                                    il-miżuri kollha ta’ sigurtà f’ajruport; jew
                                 
                              
                                    (b)
                                 
                                 
                                    il-miżuri kollha ta’ sigurtà implimentati minn ajruport, terminal ta’ ajruport, operatur jew entità individwali, jew
                                 
                              
                                    (c)
                                 
                                 
                                    parti partikolari tal-Programm Nazzjonali tas-Sigurtà tal-Avjazzjoni Ċivili.
                                 
                              
                  
                     
                        6.2.
                     
                     
                        Il-metodoloġija biex titwettaq verifika ta’ sigurtà għandha tqis l-elementi li ġejjin:
                        
                                    (a)
                                 
                                 
                                    notifikazzjoni tal-verifika ta’ sigurtà u komunikazzjoni ta’ kwestjonarju ta’ qabel il-verifika, jekk xieraq;
                                 
                              
                                    (b)
                                 
                                 
                                    fażi ta’ preparazzjoni li tinkludi eżami tal-kwestjonarju kkompletat ta’ qabel il-verifika u ta’ dokumentazzjoni rilevanti oħra;
                                 
                              
                                    (c)
                                 
                                 
                                    stħarriġ introduttorju tal-fatti ma’ rappreżentanti ta’ ajruport/operatur/entità qabel il-bidu tal-attività ta’ monitoraġġ fil-post;
                                 
                              
                                    (d)
                                 
                                 
                                    attività fil-post;
                                 
                              
                                    (e)
                                 
                                 
                                    stħarriġ u rappurtar;
                                 
                              
                                    (f)
                                 
                                 
                                    meta jiġu identifikati xi nuqqasijiet, il-proċess ta’ korrezzjoni u l-monitoraġġ assoċjat ma’ dak il-proċess.
                                 
                              
                  
                     
                        6.3.
                     
                     
                        Sabiex issir konferma tal-implimentazzjoni tal-miżuri ta’ sigurtà, it-twettiq ta’ verifika ta’ sigurtà għandha ssir abbażi ta’ ġabra sistematika ta’ tagħrif minn waħda jew aktar mit-tekniki li ġejjin:
                        
                                    (a)
                                 
                                 
                                    eżami tad-dokumenti;
                                 
                              
                                    (b)
                                 
                                 
                                    osservazzjonijiet;
                                 
                              
                                    (c)
                                 
                                 
                                    intervisti;
                                 
                              
                                    (d)
                                 
                                 
                                    verifiki.
                                 
                              
                  
                     
                        6.4.
                     
                     
                        L-ajruporti b’volum ta’ traffiku annwali akbar minn 10 miljun passiġġier għandhom jiġu soġġetti għall-verifika ta’ sigurtà li tkopri l-istandards kollha ta’ sigurtà tal-avjazzjoni tal-anqas kull 4 snin. L-eżami għandu jinkludi kampjun rappreżentattiv tat-tagħrif.
                     
                  7.   SPEZZJONIJIET
            
                     
                        7.1.
                     
                     
                        L-ambitu ta’ spezzjoni għandu jkopri tal-anqas sett wieħed ta’ miżuri ta’ sigurtà marbutin direttament tal-Anness I għal dan ir-Regolament u l-monitoraġġ tal-atti implimentattivi li jikkorrispondu bħala attività waħda jew f’perjodu ta’ żmien raġonevoli, normalment mhux aktar minn tliet xhur. L-eżami għandu jinkludi kampjun rappreżentattiv tat-tagħrif.
                     
                  
                     
                        7.2.
                     
                     
                        Sett ta’ miżuri ta’ sigurtà marbutin direttament huwa sett ta’ żewġ rekwiżiti jew aktar kif imsemmi fl-Anness I għal dan ir-Regolament u tal-atti implimentattivi li jikkorrispondu li għandhom impatt fuq xulxin tant mill-qrib li ma tistax issir valutazzjoni xierqa tal-kisba tal-objettiv sakemm mhumiex meqjusa flimkien. Dawn is-settijiet għandhom jinkludu dawk imniżżla fl-Appendiċi I għal dan l-Anness.
                     
                  
                     
                        7.3.
                     
                     
                        Spezzjonijiet ma għandhomx jitħabbru bil-quddiem. Meta l-awtorità xierqa tqis li dan mhuwiex prattiku, l-ispezzjonijiet jistgħu jitħabbru minn qabel. Il-metodoloġija biex titwettaq spezzjoni għandha tqis l-elementi li ġejjin:
                        
                                    (a)
                                 
                                 
                                    fażi ta’ preparazzjoni;
                                 
                              
                                    (b)
                                 
                                 
                                    attività fil-post;
                                 
                              
                                    (c)
                                 
                                 
                                    stħarriġ, skont il-frekwenza u r-riżultati tal-attivitajiet ta’ monitoraġġ;
                                 
                              
                                    (d)
                                 
                                 
                                    rappurtar/reġistrazzjoni;
                                 
                              
                                    (e)
                                 
                                 
                                    proċess ta’ korrezzjoni u l-monitoraġġ tiegħu.
                                 
                              
                  
                     
                        7.4.
                     
                     
                        Sabiex issir konferma li l-miżuri ta’ sigurtà huma effikaċi, it-twettiq tal-ispezzjoni għandha ssir abbażi ta’ ġbir sistematiku ta’ tagħrif b’waħda jew aktar mit-tekniki li ġejjin:
                        
                                    (a)
                                 
                                 
                                    eżami ta’ dokumenti;
                                 
                              
                                    (b)
                                 
                                 
                                    osservazzjonijiet;
                                 
                              
                                    (c)
                                 
                                 
                                    intervisti;
                                 
                              
                                    (d)
                                 
                                 
                                    verifiki.
                                 
                              
                  
                     
                        7.5.
                     
                     
                        Fl-ajruporti b’volum ta’ traffiku annwali aktar minn 2 miljun passiġġier, il-frekwenza minima ta’ spezzjonijiet tas-settijiet kollha ta’ miżuri ta’ sigurtà marbutin direttament stabbiliti fil-Kapitoli 1 sa 6 tal-Anness I għal dan ir-Regolament għandha tkun tal-anqas kull 12-il xahar, sakemm ma tkunx twettqet verifika fl-ajruport matul dak iż-żmien. Il-frekwenza biex jiġu spezzjonati l-miżuri ta’ sigurtà kollha koperti mill-Kapitolu 7 sa 12 tal-Anness I għandha tiġi determinata mill-awtorità xierqa abbażi ta’ valutazzjoni tar-riskju.
                     
                  
                     
                        7.6.
                     
                     
                        Jekk Stat Membru ma jkollux ajruport b’volum ta’ traffiku annwali akbar minn 2 miljun passiġġier, ir-rekwiżiti ta’ punt 7.5 ma għandhomx japplikaw għall-ajruport fuq it-territorju tiegħu bl-akbar volum ta’ traffiku annwali.
                     
                  8.   TESTIJIET
            
                     
                        8.1.
                     
                     
                        It-testijiet għandhom jitwettqu biex jeżaminaw l-effikaċja tal-implimentazzjoni għall-inqas tal-miżuri ta’ sigurta li ġejjin:
                        
                                    (a)
                                 
                                 
                                    kontroll ta’ aċċess għaż-żoni ta’ sigurtà ristretti;
                                 
                              
                                    (b)
                                 
                                 
                                    protezzjoni tal-ajruplani;
                                 
                              
                                    (c)
                                 
                                 
                                    tgħarbil tal-passiġġieri u tal-bagalji tal-kabina;
                                 
                              
                                    (d)
                                 
                                 
                                    tgħarbil tal-persunal u l-oġġetti trasportati;
                                 
                              
                                    (e)
                                 
                                 
                                    protezzjoni tal-bagalji tal-istiva;
                                 
                              
                                    (f)
                                 
                                 
                                    tgħarbil ta’ merkanzija jew posta;
                                 
                              
                                    (g)
                                 
                                 
                                    protezzjoni ta’ merkanzija u posta.
                                 
                              
                  
                     
                        8.2.
                     
                     
                        Għandu jiġi żviluppat protokoll ta’ test li jinkludi l-metodoloġija waqt li jitqiesu r-rekwiżiti legali, ir-rekwiżiti ta’ sigurtà u dawk operattivi. Il-metodoloġija għandha tindirizza l-elementi li ġejjin:
                        
                                    (a)
                                 
                                 
                                    fażi ta’ preparazzjoni;
                                 
                              
                                    (b)
                                 
                                 
                                    attività fil-post;
                                 
                              
                                    (c)
                                 
                                 
                                    stħarriġ, skont il-frekwenza u r-riżultati tal-attivitajiet ta’ monitoraġġ;
                                 
                              
                                    (d)
                                 
                                 
                                    rappurtar/reġistrazzjoni;
                                 
                              
                                    (e)
                                 
                                 
                                    proċess ta’ korrezzjoni u l-monitoraġġ assoċjat miegħu.
                                 
                              
                  9.   STĦARRIĠ
            
                     
                        9.1.
                     
                     
                        L-istħarriġ għandu jitwettaq kull meta l-awtorità xierqa tħoss il-ħtieġa li tivvaluta mill-ġdid l-operazzjonijiet sabiex jiġu identifikati u indirizzati kwalunkwe vulnerabbiltà. Meta tiġi identifikata vulnerabbiltà, l-awtorità xierqa għandha teħtieġ l-implimentazzjoni tal-miżuri protettivi proporzjonati mat-theddida.
                     
                  10.   RAPPURTAR
            
                     
                        10.1.
                     
                     
                        L-attivitajiet ta’ monitoraġġ ta’ konformità għandhom jiġu rrapurtati jew irreġistrati f’format standardizzat li jippermetti għal analiżi kontinwa tax-xejriet.
                     
                  
                     
                        10.2.
                     
                     
                        Dawn l-elementi għandhom jiġu inklużi:
                        
                                    (a)
                                 
                                 
                                    tip ta’ attività;
                                 
                              
                                    (b)
                                 
                                 
                                    ajruport, operatur jew entità mmonitorjata;
                                 
                              
                                    (c)
                                 
                                 
                                    data u ħin tal-attività;
                                 
                              
                                    (d)
                                 
                                 
                                    isem l-awditur li qed iwettaq l-attività;
                                 
                              
                                    (e)
                                 
                                 
                                    ambitu tal-attività;
                                 
                              
                                    (f)
                                 
                                 
                                    sejbiet mad-dispożizzjonijiet korrispondenti tal-Programm Nazzjonali ta’ Sigurtà tal-Avjazzjoni Ċivili;
                                 
                              
                                    (g)
                                 
                                 
                                    klassifikazzjoni tal-konformità;
                                 
                              
                                    (h)
                                 
                                 
                                    rakkomandazzjonijiet għal azzjonijiet korrettivi, fejn xieraq;
                                 
                              
                                    (i)
                                 
                                 
                                    perjodu ta’ żmien għall-korrezzjoni, fejn xieraq.
                                 
                              
                  
                     
                        10.3.
                     
                     
                        Meta jiġu identifikati xi nuqqasijiet, l-awtorità xierqa għandha tirraporta s-sejbiet rilevanti lill-ajruport, operaturi jew entitajiet soġġetti għal monitoraġġ.
                     
                  11.   KLASSIFIKAZZJONI KOMUNI TAL-KONFORMITÀ
            
                     
                        11.1.
                     
                     
                        L-attivitajiet ta’ monitoraġġ tal-konformità għandhom jivvalutaw l-implimentazzjoni tal-programm nazzjonali ta’ sigurtà tal-avjazzjoni ċivili permezz tas-sistema armonizzata ta’ klassifikazzjoni tal-konformità stipulata fl-Appendiċi II.
                     
                  12.   KORREZZJONI TAN-NUQQASIJIET
            
                     
                        12.1.
                     
                     
                        Il-korrezzjoni tan-nuqqasijiet identifikati għandha tiġi implimentata fil-pront. Meta l-korrezzjoni ma tkunx tista’ titwettaq fil-pront, għandhom jiġu implimentati miżuri ta’ kumpens.
                     
                  
                     
                        12.2.
                     
                     
                        L-awtorità xierqa għandha titlob lill-ajruporti, operaturi jew entitajiet soġġetti għall-attivitajiet ta’ monitoraġġ ta’ konformità biex iressqu għall-qbil pjan ta’ azzjoni li jindirizza kwalunkwe nuqqas imniżżel fir-rapporti flimkien ma’ perjodu ta’ żmien għall-implimentazzjoni tal-azzjonijiet korrettivi u biex jipprovdu konferma meta jitlesta l-proċess ta’ korrezzjoni.
                     
                  13.   ATTIVITAJIET TA’ SEGWITU RELATATI MAL-VERIFIKA TAL-KORREZZJONI
            
                     
                        13.1.
                     
                     
                        Wara l-konferma li tkun ittieħdet kull azzjoni korrettiva meħtieġa mill-ajruport, operatur jew entità soġġetti għall monitoraġġ, l-awtorità xierqa għanda tivverifika l-implimentazzjoni tal-azzjonijiet korrettivi
                     
                  
                     
                        13.2.
                     
                     
                        Attivitajiet ta’ segwitu għandhom jużaw il-metodu ta’ monitoraġġ rilevanti.
                     
                  14.   DISPONIBBILTÀ TAL-AWDITURI
            
                     
                        14.1.
                     
                     
                        Kull Stat Membru għandu jiżgura li hemm għadd biżżejjed ta’ awdituri disponibbli għall-awtorità xierqa direttament jew taħt is-superviżjoni tagħha biex jitwettqu l-attivitajiet ta’ kontroll ta’ konformità kollha.
                     
                  15.   KRITERJI TA’ KWALIFIKA GĦALL-AWDITURI
            
                     
                        15.1.
                     
                     
                        Kull Stat Membru għandu jiżgura li l-awdituri li jwettqu l-funzjonijiet f’isem l-awtorità xierqa:
                        
                                    (a)
                                 
                                 
                                    huma ħielsa minn kwalunkwe obbligu kuntrattwali jew pekunjarju lill-ajruport, operatur jew entità li se tiġi mmonitorjata; u
                                 
                              
                                    (b)
                                 
                                 
                                    għandhom il-kompetenzi xierqa, li jinkludu esperjenza teoretika u prattika suffiċjenti fil-qasam rilevanti.
                                 
                              L-awdituri għandhom ikunu soġġetti għal ċertifikazzjoni, jew approvazzjoni oħra ekwivalenti maħruġa mill-awtorità xierqa.
                     
                  
                     
                        15.2.
                     
                     
                        L-awdituri għandu jkollhom il-kompetenzi li ġejjin:
                        
                                    (a)
                                 
                                 
                                    fehim tal-miżuri ta’ sigurtà attwalment applikabbli u kif jiġu applikati għall-operazzjonijiet li jiġu eżaminati fosthom:
                                    
                                                —
                                             
                                             
                                                fehim tal-prinċipji ta’ sigurtà;
                                             
                                          
                                                —
                                             
                                             
                                                fehim tal-kompiti superviżorji;
                                             
                                          
                                                —
                                             
                                             
                                                fehim tal-fatturi li jaffetwaw il-prestazzjoni umana;
                                             
                                          
                              
                                    (b)
                                 
                                 
                                    għarfien prattiku tat-teknoloġiji u t-tekniki tas-sigurtà;
                                 
                              
                                    (c)
                                 
                                 
                                    għarfien tal-prinċipji, il-proċeduri u t-tekniki tal-monitoraġġ ta’ konformità;
                                 
                              
                                    (d)
                                 
                                 
                                    għarfien prattiku tal-operazzjonijiet soġġetti għal eżami;
                                 
                              
                                    (e)
                                 
                                 
                                    fehim tar-rwol u s-setgħat tal-awditur.
                                 
                              
                  
                     
                        15.3.
                     
                     
                        L-awdituri għandhom jgħaddu minn taħriġ rikorrenti bi frekwenza suffiċjenti biex jiġi żgurat li jżommu l-kompetenzi eżistenti u jakkwistaw kompetenzi ġodda sabiex iqisu l-iżviluppi fil-qasam tas-sigurtà.
                     
                  16.   SETGĦAT TAL-AWDITURI
            
                     
                        16.1.
                     
                     
                        L-awdituri li jwettqu attivitajiet ta’ monitoraġġ għandhom jiġu pprovduti b’awtorità suffiċjenti biex ikollhom aċċess għat-tagħrif meħtieġ biex iwettqu l-ħidmiet tagħhom.
                     
                  
                     
                        16.2.
                     
                     
                        L-awdituri għandhom iġorru dokument tal-identità li jawtorizzahom li jwettqu l-attivitajiet ta’ monitoraġġ tal-konformità f’isem l-awtorità xierqa u li jippermetti l-aċċess għaż-żoni kollha meħtieġa.
                     
                  
                     
                        16.3.
                     
                     
                        L-awdituri għandhom ikunu intitolati li:
                        
                                    (a)
                                 
                                 
                                    jingħataw aċċess immedjat għaż-żoni rilevanti kollha inklużi l-ajruplani u l-bini għall skopijiet ta’ monitoraġġ; u
                                 
                              
                                    (b)
                                 
                                 
                                    jesiġu l-implimentazzjoni korretta jew li ssir repetizzjoni tal-miżuri ta’ sigurtà.
                                 
                              
                  
                     
                        16.4.
                     
                     
                        Bħala konsegwenza tas-setgħat mogħtija lill-awdituri, l-awtorità xierqa għandha taġixxi skont il-punt 2.3 fil-każijiet li ġejjin:
                        
                                    (a)
                                 
                                 
                                    tfixkil jew impediment intenzjonali għal awditur;
                                 
                              
                                    (b)
                                 
                                 
                                    nuqqas jew rifjut ta’ forniment ta’ tagħrif mitlub minn awditur;
                                 
                              
                                    (c)
                                 
                                 
                                    meta jingħata tagħrif falz jew qarrieqi lill-awditur bil-ħsieb ta’ qerq; u
                                 
                              
                                    (d)
                                 
                                 
                                    impersonifikazzjoni ta’ awditur bil-ħsieb ta’ qerq.
                                 
                              
                  17.   L-AĦJAR PRATTIKI
            
                     
                        17.1.
                     
                     
                        L-Istati Membri għandhom jgħarrfu lill-Kummissjoni bl-aħjar prattiki fir-rigward tal-programmi ta’ kontroll tal-kwalità, tal-metodoloġiji ta’ verifiki u tal-awdituri. Il-Kummissjoni għandha taqsam dan it-tagħrif mal-Istati Membri.
                     
                  18.   RAPPURTAR LILL-KUMMISSJONI
            
                     
                        18.1.
                     
                     
                        Kull sena l-Istati Membri għandhom jippreżentaw rapport lill-Kummissjoni dwar il-miżuri li ttieħdu sabiex jissodisfaw l-obbligi tagħhom skont dan ir-Regolament u dwar is-sitwazzjoni tas-sigurtà tal-avjazzjoni fl-ajruporti li jinstabu fit-territorju tagħhom. Il-perjodu ta’ referenza għar-rapport għandu jkun mill-1 ta’ Jannar sal-31 ta’ Diċembru. Ir-rapport għandu jingħata tliet xhur wara li jkun għadda l-perjodu ta’ referenza.
                     
                  
                     
                        18.2.
                     
                     
                        Il-kontenut tar-rapport għandu jkun skont l-Appendiċi III permezz ta’ mudell fornut mill-Kummissjoni.
                     
                  
                     
                        18.3.
                     
                     
                        Il-Kummissjoni għandha taqsam il-konklużjonijiet ewlenin li ħarġu minn dawn ir-rapporti mal-Istati Membri.
                     
                  
               Appendiċi I
               
                  Elementi għall-inklużjoni fis-sett ta’ miżuri ta’ sigurtà marbutin direttament
               
               Is-settijiet ta’ miżuri ta’ sigurtà marbutin direttament kif imsemmija fil-punt 7.1 tal-Anness II għandhom jinkludu l-elementi li ġejjin tal-Anness I għal dan ir-Regolament u d-dispożizzjonijiet korrispondenti fl-atti implimentattivi tiegħu:
               
                  Għall-punt 1 – Sigurtà tal-ajruport:
               
               
                           (i)
                        
                        
                           punt 1.1; jew
                        
                     
                           (ii)
                        
                        
                           punt 1.2 (ħlief dispożizzjonijiet relatati mad-dokumenti tal-identifikazzjoni u mal-permess tal-vetturi); jew
                        
                     
                           (iii)
                        
                        
                           punt 1.2 (dispożizzjonijiet relatati mad-dokumenti tal-identifikazzjoni); jew
                        
                     
                           (iv)
                        
                        
                           punt 1.2 (dispożizzjonijiet relatati mal-permess tal-vetturi); jew
                        
                     
                           (v)
                        
                        
                           punt 1.3 u l-elementi rilevanti għall-punt 12; jew
                        
                     
                           (vi)
                        
                        
                           punt 1.4; jew
                        
                     
                           (vii)
                        
                        
                           punt 1.5.
                        
                     
                  Għall-punt 2 – Żoni demarkati tal-ajruporti:
               
               il-punt kollu
               
                  Għall-punt 3 – Sigurtà tal-ajruport:
               
               
                           (i)
                        
                        
                           punt 3.1; jew
                        
                     
                           (ii)
                        
                        
                           punt 3.2.
                        
                     
                  Għall-punt 4 – Bagalji tal-passiġġieri u bagalji li jiddaħħlu fil-kabina:
               
               
                           (i)
                        
                        
                           punt 4.1 u l-elementi rilevanti ta’ punt 12; jew
                        
                     
                           (ii)
                        
                        
                           punt 4.2. jew
                        
                     
                           (iii)
                        
                        
                           punt 4.3.
                        
                     
                  Għall-punt 5 – Bagalji tal-istiva:
               
               
                           (i)
                        
                        
                           punt 5.1 u l-elementi rilevanti ta’ punt 12; jew
                        
                     
                           (ii)
                        
                        
                           punt 5.2; jew
                        
                     
                           (iii)
                        
                        
                           punt 5.3.
                        
                     
                  Għall-punt 6 – Merkanzija u posta:
               
               
                           (i)
                        
                        
                           id-dispożizzjonijiet kollha relatati ma’ kontrolli ta’ tgħarbil u ta’ sigurtà applikati minn aġent regolat, ħlief fejn hemm imniżżel fil-punti (ii) sa (v) hawn isfel; jew
                        
                     
                           (ii)
                        
                        
                           id-dispożizzjonijiet kollha relatati ma’ kontrolli ta’ sigurtà applikati minn konsenjaturi magħrufa; jew
                        
                     
                           (iii)
                        
                        
                           id-dispożizzjonijiet kollha relatati ma’ konsenjaturi tal-kont; jew
                        
                     
                           (iv)
                        
                        
                           id-dispożizzjonijiet kollha relatati mat-trasportazzjoni ta’ merkanzija u posta; jew
                        
                     
                           (v)
                        
                        
                           id-dispożizzjonijiet kollha relatati mal-protezzjoni ta’ merkanzija u posta fl-ajruporti.
                        
                     
                  Għall-punt 7 – Posta u materjali tat-trasportaturi bl-ajru:
               
               il-punt kollu
               
                  Għall-punt 8 – Provvisti għat-titjira:
               
               il-punt kollu
               
                  Għall-punt 9 – Provvisti għall-ajruport:
               
               il-punt kollu
               
                  Għall-punt 10 – Miżuri ta’ sigurtà għal matul it-titjira:
               
               il-punt kollu
               
                  Għall-punt 11 – Reklutaġġ u taħriġ tal-persunal:
               
               
                           (i)
                        
                        
                           id-dispożizzjonijiet kollha relatati mar-reklutaġġ tal-persunal għal ajruport, trasportatur tal-ajru jew entità; jew
                        
                     
                           (ii)
                        
                        
                           id-dispożizzjonijiet kollha relatati mat-taħriġ tal-persunal f’ajruport, trasportatur tal-ajru jew entità;
                        
                     
            
               Appendiċi II
               
                  Sistema ta’ klassifikazzjoni armonizzata tal-konformità
               
               Il-klassifikazzjoni tal-konformità li ġejja għandha tapplika sabiex biex issir valutazzjoni tal-implimentazzjoni tal-programm nazzjonali għas-sigurtà tal-avjazzjoni ċivili.
               
                            
                        
                        
                           Verifika ta’ sigurtà
                        
                        
                           Spezzjoni
                        
                        
                           Test
                        
                     
                           Konformi totalment
                        
                        
                           
                              
                        
                        
                           
                              
                        
                        
                           
                              
                        
                     
                           Konformi, iżda hu mixtieq xi titjib
                        
                        
                           
                              
                        
                        
                           
                              
                        
                        
                           
                              
                        
                     
                           Mhux konformi
                        
                        
                           
                              
                        
                        
                           
                              
                        
                        
                           
                              
                        
                     
                           Mhux konformi, b’nuqqasijiet serji
                        
                        
                           
                              
                        
                        
                           
                              
                        
                        
                           
                              
                        
                     
                           Mhux applikabbli
                        
                        
                           
                              
                        
                        
                           
                              
                        
                        
                            
                        
                     
                           Mhux ikkonfermat
                        
                        
                           
                              
                        
                        
                           
                              
                        
                        
                           
                              
                        
                     
            
               Appendiċi III
               
                  KONTENUT TAR-RAPPORT LILL-KUMMISSJONI
               
               1.   Struttura ta’ organizzazzjoni, responsabbiltajiet u riżorsi
               
               
                        
                           (a)
                        
                        
                           Struttura ta’ organizzazzjoni tal-kontroll ta’ kwalità, responsabbiltajiet u riżorsi, inklużi l-emendi ppjanati għall-ġejjieni (ara punt 3.2 a)
                        
                     
                        
                           (b)
                        
                        
                           Għadd ta’ awdituri - attwali u ppjanati (ara punt 14)
                        
                     
                        
                           (c)
                        
                        
                           Taħriġ imwettaq mill-awdituri (ara punt 15.2).
                        
                     2.   Attivitajiet ta’ monitoraġġ operattiv
               
               L-attivitajiet kollha ta’ monitoraġġ imwettqa, fejn hemm speċifikat:
               
                           (a)
                        
                        
                           tip (verifika ta’ sigurtà, spezzjoni inizjali, spezzjoni ta’ segwitu, test, oħrajn);
                        
                     
                           (b)
                        
                        
                           ajruporti, operaturi jew entitajiet immonitorjati;
                        
                     
                           (c)
                        
                        
                           ambitu;
                        
                     
                           (d)
                        
                        
                           frekwenza; u
                        
                     
                           (e)
                        
                        
                           total ta’ jiem ta’ xogħol minn persuna fil-qasam.
                        
                     3.   Attivitajiet ta’ korrezzjoni ta’ nuqqasijiet
               
               
                        
                           (a)
                        
                        
                           Status tal-implimentazzjoni tal-attivitajiet ta’ korrezzjoni ta’ nuqqasijiet.
                        
                     
                        
                           (b)
                        
                        
                           Attivitajiet ewlenin imwettqa jew ippjanati (eż. ħolqien ta’ karigi ġodda, tagħmir mixtri, ħidma ta’ kostruzzjoni) u l-progress miksub għall-korrezzjoni.
                        
                     
                        
                           (c)
                        
                        
                           Miżuri ta’ infurzar użati (ara l-punt 3.2 (f)).
                        
                     4.   Dejta u xejriet ġenerali
               
               
                        
                           (a)
                        
                        
                           L-għadd nazzjonali annwali tat-traffiku ta’ passiġġieri u merkanzija u l-għadd ta’ moviment tal-ajruplani.
                        
                     
                        
                           (b)
                        
                        
                           Il-lista tal-ajruporti skont il-kategorija.
                        
                     
                        
                           (c)
                        
                        
                           L-għadd ta’ trasportaturi tal-ajru li joperaw mit-territorju skont il-kategorija (nazzjonali, UE, pajjiż terz).
                        
                     
                        
                           (d)
                        
                        
                           L-għadd ta’ aġenti regolati.
                        
                     
                        
                           (e)
                        
                        
                           L-għadd ta’ kumpaniji tal-kejtering.
                        
                     
                        
                           (f)
                        
                        
                           L-għadd ta’ kumpaniji tat-tindif.
                        
                     
                        
                           (g)
                        
                        
                           L-għadd approssimattiv ta’ etitajiet oħra b’responabbiltajiet ta’ sigurtà tal-avjazzjoni (konsenjaturi, kumpaniji għas-servizzi fuq l-art magħrufa).
                        
                     5.   Sitwazzjoni tas-sigurtà tal-avjazzjoni fl-ajruporti
               
               Kuntest ġenerali tas-sitwazzjoni tas-sigurtà tal-avjazzjoni fl-Istat Membru.
            
         ”